Diari Oficial de la Generalitat Valenciana


Sumari del DOGV 4236, del 25-04-2002 (2002/3787)

ORDRE de 25 de març de 2002, de la Conselleria de Justícia i Administracions Públiques, per la qual s'aprova la classificació dels llocs de secretaria i vicesecretaria de l'Ajuntament d'Alacant en llocs per a la seua provisió pel sistema de lliure designació.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/3787


Data del document
:   25-03-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alacant
    * professió administrativa
    * qualificació del personal
    * administració local

ORDRE de 25 de març de 2002, de la Conselleria de Justícia i Administracions Públiques, per la qual s'aprova la classificació dels llocs de secretaria i vicesecretaria de l'Ajuntament d'Alacant en llocs per a la seua provisió pel sistema de lliure designació. [2002/S3787]
  
L'Ajuntament d'Alacant va aprovar en sessió celebrada el dia 17 de desembre de 2001 l'acord pel qual s'aprova la relació de llocs de treball municipal, publicat en el Butlletí Oficial de la Província d'Alacant número 25, de 30 de gener de 2002.
  
En dita sessió s'acorda la forma de provisió dels llocs de secretaria i vicesecretaria perquè siguen coberts pel sistema de lliure designació entre funcionaris d'administració local de la subescala de secretaria, categoria superior.
  
El lloc de vicesecretaria està actualment vacant i el de secretaria ocupat per titular que es jubilarà pròximament. Aquests dos llocs tenen assignats en la relació de llocs de treball el nivell 30 de complement de destinació.
  
En virtut d'això, i en ús de les competències atribuïdes per l'article 9 del Reial Decret 1.732/1994, de 9 de juliol, sobre provisió de llocs de treball reservats a funcionaris d'Administració local amb habilitació de caràcter nacional, i de l'article 2.2 e) i 4.4 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar els llocs de secretaria i vicesecretaria de l'Ajuntament d'Alacant en llocs per a la seua provisió pel sistema de lliure designació entre funcionaris d'Administració local amb habilitació de caràcter nacional pertanyents a la subescala de Secretaria, categoria superior.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 25 de març de 2002
  
El conseller de Justícia i Administracions Públiques